રવિવાર મધ્યરાત્રીએ કાશ્મીરી નેતાઓ મહેબુબા મુફતી, ઓમાર અબ્દુલ્લા સહિતના તેમના ઘરમાં નજર કેદ કરાયા હતા બાદ મોદી સરકારે કાશ્મીર મુદે સોમવારે મહત્વપૂર્ણ નિર્ણય લેશે તે સ્પષ્ટ થઈ જવા પામ્યું હતુ સોમવારે સવારે વડાપ્રધાન મોદીના નિવાસસ્થાને મળેલી કેબીનેટની બેઠક બાદ ગૃહમંત્રી અમિત શાહે રાજયસભામાં જમ્મુ કાશ્મીરને વિશેષ દરજજો આપનારી બંધારણની કલમ ૩૭૦ને રદ કરવાની, જમ્મુ કાશ્મીર રાજયનું વિભાજન કરીને જમ્મુ કાશ્મીર અને લદાખ બે અલગ કેન્દ્ર શાસીત પ્રદેશો બનાવવાની દરખાસ્ત રજૂ કરી હતી.